**Ministru kabineta rīkojuma projekta „Par valsts meža zemes nodošanu Dagdas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „b” apakšpunkts un Publiskas personas mantas atsavināšanas likuma (turpmāk – Atsavināšanas likums) 5. panta pirmā daļa, 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 5. panta pirmā daļa un 43. pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „b” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā kapsētu izveidošanai vai paplašināšanai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kas nosaka, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp kapsētu izveidošana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība” (turpmāk – noteikumi Nr. 776).Zemkopības ministrija 2015. gada 24. septembrī no Dagdas novada pašvaldības saņēma ierosinājumu (Nr.6-9.4/15/803) un tam pievienotos dokumentus par valsts nekustamo īpašumu „Pasta iela 63” (nekustamā īpašuma kadastra Nr. 6009 002 0329) (turpmāk – nekustamais īpašums „Pasta iela 63”) un „Pļavu iela 18” (nekustamā īpašuma kadastra Nr. 6009 002 0331) (turpmāk – nekustamais īpašums „Pļavu iela 18”) 4,6091 ha kopplatībā, Dagdā, Dagdas novadā – atsavināšanu. Dagdas novada dome ar 2015. gada 20. augusta lēmumu (protokols Nr. 11, 14. §) (turpmāk – lēmums Nr.11) nolēma lūgt Zemkopības ministrijai nodot bez atlīdzības Dagdas novada pašvaldības īpašumā valsts nekustamo īpašumu „Pasta iela 63” ar tajā ietilpstošo zemes vienību (zemes vienības kadastra apzīmējums 6009 002 0329) 3,3791 ha platībā, Dagdā, Dagdas novadā un valsts nekustamo īpašumu „Pļavu iela 18” ar tajā ietilpstošo zemes vienību (zemes vienības kadastra apzīmējums 6009 002 0331) 1,23 ha platībā, Dagdā, Dagdas novadā – pašvaldības autonomās funkcijas īstenošanai – kapsētas paplašināšanai un uzturēšanai.Dagdas novada dome lēmumā Nr. 11 norādījusi, ka Dagdas pilsētas kapsēta ir vienīgā pilsētā, kur notiek jaunu kapavietu ierādīšana, jo pārējās tās teritorijā esošās kapsētas ir slēgtas. Ņemot vērā gadā izveidoto apbedīšanas vietu skaitu, tuvāko gadu laikā Dagdas novada pašvaldība nespēs ierādīt jaunas kapavietas esošajā Dagdas kapsētā. Lai varētu paplašināt esošo Dagdas pilsētas kapsētu un ierīkot jaunas apbedīšanas vietas, nepieciešama nekustamā īpašuma „Pasta iela 63” atsavināšana un nodošana Dagdas novada pašvaldības īpašumā. Turklāt blakus Dagdas pilsētas kapsētai nekustamajā īpašumā „Pļavu iela 18” atrodas senākas apbedījuma vietas, kuras ir nepieciešams uzturēt.Nekustamais īpašums „Pasta iela 63” ar kopējo platību 3,3791 ha 2008. gada 26. novembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Dagdas pilsētas zemesgrāmatu nodalījums Nr. 100000448766).Nekustamais īpašums „Pļavu iela 18” ar kopējo platību 1,23 ha 2008. gada 26. novembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Dagdas pilsētas zemesgrāmatu nodalījums Nr. 100000448757).Atbilstoši Kadastra informācijas sistēmas teksta datiem no zemes vienības ar kadastra apzīmējumu 6009 002 0329, kas ietilpst nekustamajā īpašumā „Pasta iela 63”, 3,0000 ha aizņem meži, 0,1155 ha ūdens objektu zeme un 0,2636 ha pārējās zemes, savukārt no zemes vienības ar kadastra apzīmējumu 6009 002 0331, kas ietilpst nekustamajā īpašumā „Pļavu iela 18”, 1,1300 ha aizņem meži, 0,0800 ha ūdens objektu zeme un 0,0200 ha pārējās zemes.Akciju sabiedrība „Latvijas valsts meži” (turpmāk – AS „LVM”) kā valsts meža īpašuma pārvaldītāja un apsaimniekotāja 2014. gada 23. jūlija vēstulē (Nr. 4.1-1.2\_056d\_101\_14\_158) informēja, ka neiebilst pret nekustamo īpašumu „Pasta iela 63” un „Pļavu iela 18” nodošanu Dagdas novada pašvaldībai autonomās funkcijas īstenošanai – kapsētas paplašināšanai un uzturēšanai.Vienlaikus AS „LVM” norādīja, ka minētie nekustamie īpašumi ietilpst platībās, uz kurām attiecas mežistrādes ilgtermiņa līgums, kas 1997. gada 10. martā noslēgts ar SIA „Krebsar” un ir spēkā līdz 2047. gadam.SIA „Krebsar” 2014. gada 11. jūlijā apliecināja, ka zemes vienības ar kadastra apzīmējumu 6009 002 0329 3,3791 ha platībā un zemes vienības ar kadastra apzīmējumu 6009 002 0331 1,23 ha platībā atsavināšanas gadījumā tā noslēgs vienošanos ar AS „LVM” par minēto zemes vienību izslēgšanu no platībām, uz kurām attiecas ilgtermiņa mežizstrādes līgums. Attiecīgās teritorijas izslēgšanai no ilgtermiņa mežizstrādes līgumā noteiktajām platībām nebūs ietekme uz valsts budžetu, jo saimnieciskā darbība minētajā teritorijā nebija plānota.Dagdas novada pašvaldība 2015. gada 23. septembra izziņā Nr. 7-11/15/265 apliecināja, ka saskaņā ar Dagdas novada pašvaldības 2013. gada 27. martā apstiprināto Dagdas novada teritorijas plānojumu 2013.–2024.gadam (protokols Nr. 5, 1. §) zemes vienības ar kadastra apzīmējumu 6009 002 0329 un zemes vienības ar kadastra apzīmējumu 6009 002 0331 plānotā izmantošana – kapsētas paplašināšana un uzturēšana – atbilst Dagdas novada teritorijas plānojumam 2013.–2024.gadam. Veselības inspekcija 2015. gada 10. septembrī sniedza atzinumu Nr. 14-11/21385/2855 par zemesgabala izvēli būvniecībai, norādot, ka nekustamais īpašums „Pasta iela 63”, Dagdā, Dagdas novadā ir piemērots Dagdas pilsētas kapsētas paplašināšanai.Valsts vides dienesta Daugavpils reģionālā vides pārvalde 2015. gada 3. jūlijā izdeva tehniskos noteikumus Nr. DA15TN0125 paredzētajai darbībai – kapsētas paplašināšanai – nekustamajā īpašumā „Pasta iela 63”.Tā kā nekustamais īpašums „Pļavu iela 18” Dagdas novada pašvaldībai nepieciešams, lai īstenotu pašvaldības autonomo funkciju – uzturētu jau esošu kapsētu, Veselības inspekcijas atzinums un Valsts vides dienesta tehniskie noteikumi nav nepieciešami.Nekustamais īpašums „Pasta iela 63” atrodas valsts nozīmes arheoloģiskā pieminekļa Dagdas pilskalna (Zamok) ar apmetni (valsts aizsardzības Nr. 1071) aizsardzības zonā. Valsts kultūras pieminekļu aizsardzības inspekcija 2014. gada 27. marta vēstulē Nr.05-04/707 norādījusi, ka neiebilst pret kapsētas paplašināšanu minētajā nekustamajā īpašumā.2015. gada 16. oktobrī stājās spēkā grozījumi noteikumos Nr. 776, kas paredz, ka pašvaldība, pamatojoties uz ministrijas izsniegto pilnvaru, pasūta paliekošās un atdalītās (atsavināmās) zemes vienības mežaudzes novērtēšanu. Zemkopības ministrija 2015. gada 2. novembrī pilnvaroja Dagdas novada pašvaldības domes priekšsēdētāju pasūtīt mežaudzes novērtēšanu nekustamā īpašuma „Pasta iela 63” sastāvā ietilpstošajai zemes vienībai ar kadastra apzīmējumu 6009 002 0329 un nekustamā īpašuma „Pļavu iela 18” sastāvā ietilpstošajai zemes vienībai ar kadastra apzīmējumu 6009 002 0331. Atbilstoši pilnvarojumam Dagdas novada pašvaldība ir veikusi nepieciešamās darbības, kas saistītas ar valsts meža zemes atsavināšanu.Zemkopības ministrija 2015. gada 8. decembrī no Dagdas novada pašvaldības saņēma vēstuli Nr.6-9.4/15/1058 ar pievienotu izziņu par meža zemes kadastrālās vērtības noteikšanu nekustamajā īpašumā „Pasta iela 63” un „Pļavu iela 18”. Atbilstoši Valsts meža dienesta 2015. gada 26. novembra izziņai par meža zemes kadastrālās vērtības noteikšanu un mežaudzes vērtību 2015. gadā – zemes vienībā ar kadastra apzīmējumu 6009 002 0329 ietilpstošās meža zemes mežaudzes vērtība noteikta 1644,66 *euro*, savukārt zemes vienībā ar kadastra apzīmējumu 6009 002 0331 ietilpstošās meža zemes mežaudzes vērtība noteikta 1154,57 *euro.*Iepriekšminēto zemes vienību meža inventarizācija veikta 2011. gadā. Lai īstenotu apbūvi – paplašinātu Dagdas pilsētas kapsētu – ir nepieciešama atmežošana – zemes lietošanas veida maiņa. Atbilstoši Meža likuma 41. panta pirmajai daļai platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo seku novēršanu saistītos izdevumus. Kompensācijas noteikšanas kritēriji, kā arī aprēķināšanas un atlīdzināšanas kārtība noteikta Ministru kabineta 2012. gada 18. decembra noteikumos Nr. 889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”.Atmežošanas rezultātā iegūtais kokmateriāls paliks Dagdas novada pašvaldības rīcībā.Ministru kabineta rīkojuma projekta būtība ir atļaut Zemkopības ministrijai nodot bez atlīdzības Dagdas novada pašvaldības īpašumā valsts nekustamo īpašumu „Pasta iela 63” – zemes vienību 3,3791 ha platībā (zemes vienības kadastra apzīmējums 6009 002 0329), tajā skaitā meža zemi 3,00 ha platībā, un valsts nekustamo īpašumu „Pļavu iela 18” – zemes vienību 1,23 ha platībā (zemes vienības kadastra apzīmējums 6009 002 0331), tajā skaitā meža zemi 1,13 ha platībā, pašvaldības autonomās funkcijas īstenošanai – kapsētas paplašināšanai un uzturēšanai, vienlaikus nosakot, ka gadījumā, ja minētie nekustamie īpašumi netiks izmantoti norādītās pašvaldības autonomās funkcijas īstenošanai, Dagdas novada pašvaldībai būs pienākums bez atlīdzības nodot tos atpakaļ valstij. |
| 3. | Projekta izstrādē iesaistītās institūcijas | Zemkopības ministrija  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Dagdas novada pašvaldība segs izdevumus, kas saistīti ar nekustamo īpašumu „Pasta iela 63” un „Pļavu iela 18” pārreģistrāciju uz Dagdas novada pašvaldības vārda. |

***Anotācijas II, IV un V sadaļa – projekts šīs jomas neskar.***

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Dagdas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, kā arī rīkojuma projekts neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs J.Dūklavs

09.03.2016. 14:21

1804

A.Staškova

67027345, Anda.Staskova@zm.gov.lv